Brearve

Brearve (Cerastium cerastoides) er ei urt i nellikfamilien. Planta vert kring 10 cm høg. Ho har liggjande stengel med opprette greiner, stundom med litt hår øvst. Blada er snaue og lysgrøne. Blomserskaftet har ei stripe med hår. Kapselen er dobbelt så lang som begeret. 

Arten har ei amfi-atlantisk utbreiing. I Noreg veks han i alle fjelltrakter og blomstrar kring juli månad på våte stader og snøleger. Brearven er funnen opp til 2040 m i Jotunheimen.

Kjelder
Johannes Lid: Norsk-svensk-finsk flora. Det Norske Samlaget, 1985.

Kategori:Plantar i Noreg 
Kategori:Nellikfamilien